Варта яшчэ зважыць: набываньне беларусамі бытавой тэхнікі, радыёапаратуры, будматэрыялаў, якія за мяжой значна таньнейшыя (дый падатак на дабаўленую вартасьць можна вярнуць), цяпер зрабілася амаль немагчымым. Калі кошт тавару перавышае 1 тысячу даляраў, то з сумы, так бы мовіць, "перабору" за вызначаны нарматыў трэба заплаціць мыту памеру 30 адсоткаў. А ў разе перасягненьня 50 кіляграмаў агульнае вагі тавару мытня накіроўвае перавозчыка ў пункт унутранага афармленьня.